Vaski-kirjastot

Kuvailuryhmä  MUISTIO

Aika 2.3.2016 klo 14

Paikka Turun kaupunginkirjasto, pieni neuvottelutila

Paikalla Riitta Kari, Liisa Lehtikangas (siht.), Heli Malila-Kolkka, Heli Pohjola (saapui 14.20), Tiina Sorsimo, Anna Viitanen (pj.)

1. Edellisen kokouksen muistio

Edellisen kokouksen muistio hyväksyttiin.

1. Daisy-äänikirjojen kuvailu

Edellisessä kokouksessa sovittuja massamuutoksia 245b-kenttään ei ole vielä tehty.

Daisy-äänikirjoja on tällä hetkellä seuraavissa Vaski-kirjastoissa: Raisio, Laitila, Nousiainen, Pyhäranta, Salo, Mynämäki, Uusikaupunki, Masku, Vehmaa.

Auroraan Daisy-äänikirjojen laina-ajaksi muutetaan 28 päivää sitten, kun muutokset tiedostoihin, hyllyihin ja äänitteisiin on tehty. Todettiin myös, että Daisy-äänikirjojen kuvailussa on ollut käytössä kaksi eri tapaa tehdä kiinteämittaiset kentät.

 Kumeassa tekeillä oleva Daisy-ohje löytyy tästä linkistä, mutta valmiina on vasta runko:

[https://www.kiwi.fi/display/DAIS/Muokattava+Daisy-ohje](https://www.kiwi.fi/display/DAIS/Muokattava%2BDaisy-ohje)

Muitakin Kumean erityisongelmiin keskittyvien työryhmien dokumentteja on tallennettu samaan paikkaan: <https://www.kiwi.fi/pages/viewpage.action?pageId=57836971>

1. Melinda

Vaskin tietueiden siirto Melindaan on siinä vaiheessa, että siirrettyinä ovat kaikki osakohteettomat tietueet sekä sellaiset osakohteelliset tietueet, joita ei ole tarvinnut yhdistää toiseen tietueeseen. Konvertoimatta ovat vielä kaikki sellaiset osakohteelliset tietueet, jotka täytyy yhdistää toiseen tietueeseen. Tavoitteena on, että loputkin tietueet olisivat Melindassa maaliskuun aikana. Konversiossa ei ole ilmennyt suurempia ongelmia.

Melindan toimintakäytäntöihin liittyvät kysymykset:

Aikaisemman kokemuksen perusteella Melinda-luettelointia ei kannata aloittaa ennen kuin kaikki tietueet on konvertoitu. Tällä hetkellä kuitenkin silloin, kun siirtää toisen tietokannan tietueita joko Linda- tai Melinda-vaihtoehdosta, täytyy kysymykseen replikointiviittauksesta vastata kyllä, jotta pääsee luetteloinnissa eteenpäin..

Harjoiteltaessa Melinda-toiminnallisuutta katselmointitietokannassa on myös huomattu, että sid-kenttä ei muodostu kaikissa tapauksissa.

1. RDA

Käytiin läpi seuraavia RDA-kuvailuun liittyviä asioita:

* Uusi suomalainen linjaus: kun nimiösivua ei ole, ja kuvailu otetaan teoksen kannesta, huomautusta ei tarvitse enää tehdä.
* Jos jättää tekijöitä pois 245c-kentässä, kuuluu asia ilmoittaa kuvailukielellä, ei teoksen kielellä. On huomattu, että Btj käyttää vastaavissa tapauksissa teoksen kieltä. Oikea tapa on seuraava:

*[ja xx muuta]*

* Kuvailustandardiryhmän kokouksessa on tehty aikaisempaa paljon laveampi tulkinta siitä, mikä on nimiösivu, ja tämä herätti keskustelua. Asiaa pitää vielä selvitellä. Kuvailustandardiryhmän muistio täällä: <https://www.kiwi.fi/x/GAhhB>.
* Jos teoksesta puuttuu tekijä, saa tekijyyden kaivaa esiin mistä tahansa.
* Milloin musiikkia tai elokuvia saa laittaa samaan tietueeseen, vaikka niillä on eri EAN-koodi. Tästä löytyy ohje Vaskin extranetista.

Musiikkiaineiston päivitettyä RDA-ohjetta odotellaan edelleen.

Torstaina 9.3. klo 14 - 15 on kansalliskirjaston verkkokoulutus aiheena moniviestimien ja pelien kuvailu. Sovittiin, että tutustutaan ensin tähän koulutukseen ja mietitään sen jälkeen, vieläkö olisi tarvetta järjestää keskustelutilaisuus elokuvien, pelien ja moniviestinten RDA-kuvailusta Vaskin primaarikuvailijoille.

1. Kuvailuryhmän vierailu Vaski johtoryhmän työvaliokunnassa

Vaski Joryn TVK haluaa että kuvailuryhmä tulee kertomaan toiminnastaan 8.5. (klo 13) pidettävään kokoukseen.

1. Muut asiat

Auroran eräajossa on moniin tietueisiin tullut samoja asiasanoja moneen kertaan. Axiellin mukaan asiasanakenttien indikaattoreissa on ollut eroja (esimerkiksi näkymättömiä tyhjiä indikaattoreita), ja ongelma korjataan seuraavaan versioon. Jonkin verran Axiell on jo siivonnut tietueita.

On huomattu, että Axiell ja Btj ovat alkaneet muuttaa kansikuva-linkkejä ISBN-pohjaisiksi. Aikaisemmin kansikuvat on linkitetty 856-kentässä.

1. Seuraava kokous

Seuraava kokous pidetään 7.4. klo 9.05